Source: http://www.cetateanul.com/ro/page/codul_civil_rm
Timestamp: 2020-01-25 01:55:00+00:00
Document Index: 5350169

Matched Legal Cases: ['Articolul 180', 'Articolul 181', 'Articolul 182', 'Articolul 183', 'Articolul 184', 'Articolul 185', 'Articolul 186', 'Articolul 187', 'Articolul 188', 'Articolul 189', 'Articolul 190', 'Articolul 191']

Codul Civil RM. Persoana Juridică. Organizaţii Necomerciale - CDCAS «Cetăţeanul»
Centrul de Dezvoltare Civică şi Asistenţă Socială «CETĂŢEANUL»
RO/MD RU
Codul Civil RM. Persoana Juridică. Organizaţii Necomerciale
Codul Civil RM
aprobat prin Legea Nr. 1107 din 06.06.2002
Capitolul II. PERSOANA JURIDICĂ
Secţiunea a 5-a. ORGANIZAŢIILE NECOMERCIALE
Articolul 180. Dispoziţii generale cu privire la organizaţiile necomerciale
(1) Organizaţie necomercială este persoana juridică al cărei scop este altul decît obţinerea de venit.
(2) Organizaţii necomerciale sînt:
a) asociaţia;
b) fundaţia;
c) instituţia.
Articolul 181. Asociaţia
(1) Asociaţie este organizaţia necomercială constituită benevol de persoane fizice şi juridice asociate, în modul prevăzut de lege, prin comunitate de interese, care nu contravin ordinii publice şi bunelor moravuri, pentru satisfacerea unor necesităţi nemateriale.
(2) Asociaţia poate avea forma de asociaţie obştească, asociaţie religioasă, partid sau de altă organizaţie social-politică, de sindicat, uniune de persoane juridice, de patronat, alte forme în condiţiile legii.
(3) În asociaţie, calitatea de membru se consemnează.
(4) Patrimoniul transmis asociaţiei de către fondatori (asociaţi) este proprietatea ei. Asociaţia utilizează acest patrimoniu în scopurile stabilite în statut.
(5) Membrii nu-şi păstrează drepturile asupra patrimoniului transmis asociaţiei în proprietate, nici asupra cotizaţiilor de membru. Ei nu răspund pentru obligaţiile asociaţiei, iar aceasta nu răspunde pentru obligaţiile membrilor săi.
(6) Particularităţile constituirii, ale activităţii, statutul juridic al diferitelor tipuri de asociaţii se stabilesc prin lege.
Articolul 182. Fundaţia
(1) Fundaţie este organizaţia necomercială, fără membri, înfiinţată de una sau mai multe persoane fizice şi juridice, dotată cu patrimoniu distinct şi separat de cel al fondatorilor, destinat atingerii scopurilor necomerciale prevăzute în actul de constituire.
(2) Fundaţia poate fi constituită şi prin testament.
Articolul 183. Instituţia
(1) Instituţie este organizaţia necomercială constituită de fondator (fondatori) pentru exercitarea unor funcţii de administrare, sociale, culturale, de învăţămînt şi altor funcţii cu caracter necomercial, finanţată parţial sau integral de acesta (aceştia).
(2) Patrimoniul se consideră transmis de fondator instituţiei cu drept de proprietate dacă actul de constituire nu prevede altfel.
(3) Pot avea calitate de fondator persoanele fizice şi cele juridice, inclusiv persoanele juridice de drept public.
(4) Fondatorul răspunde pentru obligaţiile instituţiei în măsura în care patrimoniul acesteia nu este suficient pentru stingerea lor.
(5) Instituţia poate fi publică sau privată.
Articolul 184. Instituţia publică
(1) Instituţia publică se constituie în baza unui act emis de autoritatea publică şi este finanţată, integral sau parţial, de la bugetul acesteia din urmă.
(2) Instituţia publică nu este în drept să instituie alte persoane juridice, cu excepţia uniunii de persoane juridice.
Articolul 185. Instituţia privată
(1) Instituţia privată se constituie în baza hotărîrii persoanei fizice sau juridice de drept privat, care o dotează potrivit scopului preconizat.
(2) Hotărîrea de constituire a instituţiei private se autentifică notarial.
Articolul 186. Statutul organizaţiei necomerciale
(1) Organizaţia necomercială acţionează în bază de statut dacă legea nu prevede altfel.
(2) Statutul trebuie să fie semnat de toţi fondatorii dacă legea nu prevede altfel.
(3) În statutul organizaţiei necomerciale trebuie să se indice:
a) denumirea;
b) scopul şi obiectul de activitate;
c) sediul;
d) numele, domiciliul, data naşterii, cetăţenia şi alte date din actele de identitate ale fondatorilor;
e) condiţiile şi modul de admitere în organizaţia necomercială, modul de retragere şi de excludere a membrilor (pentru asociaţii);
f) modul de formare a patrimoniului, contribuţiile fondatorilor şi cotizaţiile periodice ale membrilor;
g) modul de desemnare şi de revocare a membrilor organelor;
h) modul de constituire şi de lichidare a filialelor;
i) modul şi condiţiile de reorganizare;
j) modul de lichidare a organizaţiei;
k) alte date stabilite de lege pentru tipul respectiv de organizaţie necomercială.
(4) Statutul poate prevedea şi alte clauze care nu contravin legii.
Articolul 187. Genurile de activitate ale organizaţiilor necomerciale
(1) Organizaţiile necomerciale sînt în drept să desfăşoare orice gen de activitate neinterzis de lege, care ţine de realizarea scopurilor prevăzute de statut.
(2) Activitatea care, conform legii, este supusă licenţierii va fi practicată de organizaţiile necomerciale doar după obţinerea licenţei.
Articolul 188. Activitatea economică a organizaţiei necomerciale
(1) Organizaţia necomercială este în drept să desfăşoare activitatea economică ce rezultă nemijlocit din scopul prevăzut în statut.
(2) Pentru practicarea activităţii economice care nu rezultă nemijlocit din scopul prevăzut în statut, organizaţiile necomerciale pot fonda societăţi comerciale şi cooperative.
(3) Dreptul unor anumite categorii de organizaţii necomerciale de a fonda societăţi comerciale şi cooperative poate fi limitat prin lege.
Articolul 189. Conducerea, administrarea şi reprezentarea organizaţiei necomerciale
Normele de conducere, administrare şi reprezentare a organizaţiei necomerciale sînt stabilite prin lege şi statutul ei.
Articolul 190. Conflictul de interese
(1) Organizaţia necomercială trebuie să evite, în activitatea sa, conflictele de interese, iar în cazul apariţiei, le va soluţiona în conformitate cu art.191.
(2) Se consideră că există conflict de interese în cazul încheierii unui act juridic referitor la patrimoniul organizaţiei necomerciale între aceasta şi persoana interesată.
(3) În sensul prezentului articol, sînt consideraţi persoane interesate: conducătorul organizaţiei, membrii organelor ei de conducere şi control, angajaţii, precum şi orice altă persoană care, datorită relaţiilor specifice cu organizaţia necomercială, poate condiţiona luarea de decizii privind încheierea de acte juridice în numele organizaţiei cu sine sau cu persoane cu care se află în raporturi de rudenie de pînă la gradul trei inclusiv, în relaţii de muncă, sau cu persoane al căror creditor este.
Articolul 191. Soluţionarea conflictului de interese
(1) Actele juridice cu conflict de interese trebuie să fie aprobate în prealabil de organul suprem al organizaţiei necomerciale dacă prin statut nu s-a stabilit competenţa unui alt organ colegial.
(2) Persoana interesată este obligată să repare prejudiciul adus organizaţiei necomerciale prin încheierea unui act juridic cu conflict de interese dacă acesta nu a fost aprobat de organul competent.
(3) Pe lîngă reparaţia prejudiciului, persoana interesată trebuie să restituie organizaţiei necomerciale tot venitul obţinut ca urmare a încheierii actului juridic cu conflict de interese. Dacă prejudiciul a fost cauzat prin acţiunea mai multor persoane interesate, ele vor purta răspundere solidară faţă de organizaţia necomercială.
» Legislaţie
Legea cu privire la filantropie şi sponsorizare
Legea cu privire la asociaţiile obşteşti
Mai mult de 300 cricoveni au trecut examinare oftalmologică gratuită
În perioada 24-27 octombrie în Cricova s-a desfăşurat acţiunea «Caravana văzului», organizată de CDCAS «Cetăţeanul». Mai mult de 300 cricoveni ...
În Cricova vine clinica oftalmologica mobilă, în care orice doritor va putea trece examinare şi consultare la medici-oftalmologi profesionişti, dar ...
CDCAS «Cetăţeanul» a lansat oficial portalul orăşenesc Cricova.biz
CDCAS «Cetăţeanul» anunţă lansarea oficială a site-ului Cricova.biz, recent deschis în regim de testare. Baza de date a fost completată ...
«Cetăţeanul» a filmat concertul de Revelion în Şcoala de arte din Cricova
Voluntarii CDCAS «Cetăţeanul» au vizitat Şcoala de arte din Cricova şi au filmat concertul de Revelion. Reportajele foto de la ...
«Cetăţeanul» a filmat Festivalul Voluntarilor 2013 în Chişinău - foto şi video
La data de 8 decembrie 2013 în incinta teatrului «Eugen Ionesco» în Chişinău a avut loc festivalul voluntarilor, ediţia XI, ...
Reporterul CDCAS «Cetăţeanul» a vizitat stand-ul bibliotecii Cricova la Târgul de Inovaţii din Moldexpo
La data de 3 decembrie 2013 în CE «Moldexpo» pentru prima dată în Moldova s-a desfăşurat Târgul Inovaţiilor de Bibliotecă. ...
În curând va fi lansat programul cultural-ştiinţific "Moştenire"
CDCAS «Cetăţeanul» pregăteşte lansarea programului "Moştenire" - un program cultural-ştiinţific pentru recuperarea şi păstrarea arhivelor, documentelor, adeverinţelor istorice, şi a ...
Cricova6 acţiuni de binefacere5 planificate4 cadouri4 acţiuni sociale4 sărbătoare3 foto2 sondaj1 Ziua Victoriei1 8 martie1 Paşte1
Prezentarea CDCAS «Cetăţeanul»
Programe permanente ale Centrului
Statutul Asociaţiei obşteşti «CDCAS Cetăţeanul»
Date de contact, rechizite bancare ale Centrului
Alături de Voi - asistenţa socială
«Alături de voi« este un program filantropic de asistenţa socială specializată şi susţinere civică, elaborat de CDCAS «CETĂŢEANUL» pentru a ajuta pături social-vulnerabile a ...
Project 34 - informarea populaţiei
«Project 34» este un program deschis de informare bidirecţională combinată, elaborat de CDCAS «Cetăţeanul» cu scopul de a contribui la realizarea dreptului cetăţenilor la informaţie, ...
Cricova 2020 - dezvoltarea infrastructurii
«Cricova 2020» este un program complex pentru dezvoltarea infrastructurii şi amenajarea oraşului Cricova, elaborat de CDCAS «Cetăţeanul». În cadrul acestuia, în Cricova sunt implementate mai ...
MD-2084 or. Cricova, mun. Chişinău
Centrul de Dezvoltare Civică şi Asistenţa Socială «CETĂŢEANUL»
CC-BY-SA 2013, CDCAS «Cetăţeanul»*.